شەفەق
نیوز/ زەینەب جەوادی لە سێ جەنگ لەناو وڵاتەگەی عراق قورتار بوی، تا هەرچەن رەسیە ئوسترالیا،
باوجی زیانەیلیگ دەروینی واز لەلی ناوردن، وەلێ وەگەرد ئەو زیانەیلە رەفتاریگ ئەرا
خوەی پەیا کرد، و لە قوربانی بویە مامووستایگ ک دەسمیەتێ ئەو کەسەیلە دەێد زیان لە
فشار ژیانەگە دیرن، ئەوەیش وە یۆگا.
تووڕ
"ئەس بی ئەس" ئوسترالی باس زەینەب جەوادی کەێد، ک لە ساڵ ٢٠١٣ جویر پەنابەریگ
رەسیە ئوسترالیا، زیان سێ جەنگ لە عراق وەگەرد خوەی هاوردیە، ئیجا سەختیەیل ئاوارەیی،
ک کەفێدە روی فشارەیلیگ دەروینی، وەلێ یۆگا قورتاری کرد.
یۆگا
ئەو
راپۆرت ئوسترالیە ک ئاژانس شەفەق نیوز ئەڵگەردانی کرد، ئویشێد: هەنای گرفتەیل خیزانی
رەسێدە ژاوەژاو، جەوادی پەنا وەی کار نووە برد، و رەوش دەروینیی وەشیوەی فرەیگ خاسەو
بوێ، لە ئەنجام دەسکردنی وە یۆگا.
راپۆرتەگە
لە زوان جەوادی خان ئویشێد: هەس وە جیاوازی ئاشکرایگ کەێد، ک لە دویای گشت دانیشتنیگ
یۆگا خاسترەو بوود، و ئەو ژانەیلیە کەمکەم نیەمینن، و دەروینی خاسەو بوی، و هەس وە
دڵخوەردیی نەما.
وەگورەی
کۆلێژ جۆن هۆبکینز پزشکی، یۆگا سوود ئەرا تەندروسی لەش و دەروین ئەرا گشت تەمەنەیل
دیرێد، و هەمیش توەنێد بوودە چارەسەری ئەرا ئەوانەگ بیماری درویژماوەی دیرن، و هاتێ
بیلێد وەزویتر خاسەو بوون.
دەزگایل
تەندروسی لە ئەمریکا باس بەڵگەیلیگ پیشەیی کەن ک نشان دەن ک یۆگا دەسمیەتی لە رەفتارکردن
وەرد شەکەتی دەێد، و هیلێد تەندروسی دەروینی و خوەراک تەندروس و کەمکردن کیش و خاس
خەفتن باوەو بوود.
دانیال
بیج خانمە مامووستای یۆگا وت: نووڕیم ک جەوادی خان گرنگی وە یۆگا دەێد، و هانی دام
تا مووڵەت خوەنستن یۆگا بگرێد، تا ئەویش بوودە مامووستا.
جەوادی
وت: لە ساڵ ٢٠١٩ داوای پیمە لە ریخریاگ "ستارتس' کردم ک چارەسەری ئەرا دەسمیەتی
دەروینی ئەرا مەردم وکۆمەڵگا پیشکەش کەێد، تا بتوەنن وەگەرد شۆکەیل دەروێنی رەفتار
بکەن.
جەوادی
وتیش: ئەو پیمە دەسمیەتی دا تا بوودە مامووستا، ک لە مەوقەی خوەنستنی لە وڵاتیگ بیگانە
جویر پەنابەر هەڵبەت سەختیەیلیگ وەخوەی دی، هەمیش چوینکە حیجاب پووشێد، و ناچار بوود
شوینەگە بیلێدە جی تا بچوود نماز بخوەنێد، هیشت بەشیگ لە فێرخوازەیل خولەگەی پرسیار
بکەن، باوجی جەوادی توەنست ئەرایان ئاشکرا بکەێد، ک خوەی موسەڵمانە و خوازێد لەو کەلتورەیل
سوود بگرێد.
ئەو
خانمەیل ئاوارە ک قورتار بوینە
جەوادی
خان دیاری کرد ک خوازیمە دەسمیەتی مەردم بیەم لە قورتابوین لە ژانەیل دەروینی و لەشی،
وەتایبەت خانمەیل پەنابەر.
لە وەختیگ
بویەسە مامووستا، جەوادی هوکارەی بڕبڕ لەو کەسەیلە کەێد ک لە کەلتورەیلیگ جیاجیا هاتنە،
وەگەرد بڕەیلیگ عراقی ک کەسەیلیان زیان لە جەنگ و رەوشەیل نائارامی وەخوەیان دینە.
